## DOKUMENTI KONSULTATIV

**PËR**

**PROJEKTLIGJIN “PËR DISA SHTESA DHE NDRYSHIME NË LIGJIN NR.9047, DATË 10.07.2003 “PËR SHËRBIMIN USHTARAK NË REPUBLIKËN E SHQIPËRISË” TË NDRYSHUAR.**

|  |
| --- |
| *(Përcaktoni/shkruani komentet e kujt po kërkoni (veçanërisht), p.sh. komente (të përgjithshme) publike, nga komuniteti ekspert në fushën përkatëse, nga organet përfaqësuese të komunitetit të biznesit, nga organizatat joqeveritare dhe individët me përvojë në fushën përkatëse, etj.)*  Ministria e Mbrojtjes fton të gjithë qytetarët, organizatat e shoqërisë civile dhe çdo palë tjetër të interesuar të jenë pjesëmarrës në procesin e konsultimit publik të projektligjit “Për disa shtesa dhe ndryshime në Ligjin nr.9047, datë 10.07.2003 “Për shërbimin ushtarak në Republikën e Shqipërisë” të ndryshuar.  Sugjerimet/rekomandimet tuaja do të na ndihmojnë në përmirësimin më tej të draftit të projektligjit.  Nxisim pjesëmarrjen dhe ofrimin e kontributeve tuaja duke na kontaktuar nëpërmjet adresën elektronike: [konsultim.publik@mod.gov.al](mailto:konsultim.publik@mod.gov.al), adresës postare të Ministrisë së Mbrojtjes dhe çdo forme tjetër komunikimi që është e aksesueshme për ju. |

Kohëzgjatja e konsultimeve:

|  |
| --- |
| * Konsultimet paraprake kanë nisur më 10.02.2021. * Konsultimet mbi përmbajtjen e draftit të projektligjit kanë nisur me publikimin e tij 25.03.2021dhe janë planifikuar të mbyllen më 30.06.2021. |

Si të përgjigjeni:

|  |
| --- |
| *Shkruani si mund të përgjigjen palët e interesuara/publiku në konsultime, p.sh. Me email:, Me postë në:, Duke plotësuar formularin në internet në RENJKP (siguroni linket e drejtpërdrejta).*  Sugjerimet/rekomandimet tuaja mund të na i dërgoni:   * Nëpërmjet RENJK: <https://www.konsultimipublik.gov.al/Konsultime/Detaje/326> * Nëpërmjet adresës së emailit: [konsultim.publik@mod.gov.al](mailto:konsultim.publik@mod.gov.al); * Nëpërmjet adresës postare: “Rruga e Dibrës, Garnizoni “Skënderbej”, Tiranë” * Drejtpërdrejtë, gjatë zhvillimit të takimeve. |

Kontakti:

|  |
| --- |
| *Duhet të jepen të dhënat e kontaktit të koordinatorit përkatës për konsultime publike dhe /ose të ndonjë personi tjetër të cilit i drejtohen pyetjet.*  Për çdo paqartësi, mund të adresoni pyetjet tuaja në adresën elektronike [konsultim.publik@mod.gov.al](mailto:konsultim.publik@mod.gov.al), e cila administrohet nga Koordinatori për Konsultimin Publik në Ministrinë e Mbrojtjes, Znj. Romina Hoxha. |

Datat dhe vendet e takimeve publike:

|  |
| --- |
| *Siguroni informacionin nëse ato janë të organizuar.*  Takimi i parë i konsultimit paraprak është parashikuar të zhvillohet më 9.6.2020, me përfaqësues të organizatave jofitimprurëse që kanë si objekt të veprimtarisë së tyre mbrojtjen e interesave të personelit rezervist të FARSH.  Ministria e Mbrojtjes mirëpret çdo kërkesë për zhvillimin e një takimi të dytë për të diskutuar mbi përmbajtjen e projektligjit të përgatitur nga ana jonë. |

Sfondi i propozimit legjislativ

|  |
| --- |
| *Përshkruani pse ka nevojë për rregulloren e re/të ndryshuar, d.m.th cila është gjendja aktuale, si është e rregulluar, cilat janë sfidat, problemet dhe mangësitë ekzistuese si të praktikës, ashtu edhe të rregulloreve ekzistuese, çfarë është bërë në të kaluarën ashtu siç duhet me këto politika.*  Ligji nr. 9047 datë 10.07.2003 “Për shërbimin ushtarak në Republikën e Shqipërisë” është miratuar përpara 17 vitesh dhe ka përcaktuar rregullat për kryerjen e shërbimit ushtarak në Republikën e Shqipërisë, si dhe detyrimet e organeve shtetërore dhe subjekteve private për mobilizimin dhe shërbimin ushtarak.  Me anëtarësimin në Organizatën e Traktatit të Atlantikut të Veriut, Forcat e Armatosura të Republikës së Shqipërisë kanë pësuar ndryshime të mëdha në të gjitha drejtimet. Një nga ndryshimet thelbësore ka qenë kalimi nga një shërbim ushtarak i detyrueshëm në një shërbim me baza vullnetare.  Gjithashtu, për shkak të ndryshimeve të fundit në ligjin nr. 59/2014 “Për karrierën ushtarake në FA”, i ndryshuar lind nevoja për përshtatjen e dy ligjeve. |

Propozimet

|  |
| --- |
| *Renditni dhe përshkruani në mënyrë të shkurtër dhe koncize të gjitha propozimet dhe ndryshimet që doni të prezantoni me rregulloren e reja. Përdorni një gjuhë të thjeshtë.*  Nëpërmjet projektligjit synohet të realizohet:   1. Përshtatja e nenit 9 të ligjit nr. 9047 datë 10.07.2003 “Për shërbimin ushtarak në Republikën e Shqipërisë”, i ndryshuar me nenin 14, të ligjit nr. 59/2014 “Për karrierën ushtarake në FA”, i ndryshuar, lidhur me moshën e kryerjes së shërbimit ushtarak në rezervë nga shtetasit; 2. Parashikimi në ligj i ruajtjes së vendit të punës nga subjektet private për komponentin rezervist kur thirret në raste emergjencash dhe situatash të ndryshme; 3. Përshtatja e emërtimeve të strukturave ushtarake dhe të njësive të Vetëqeverisjes Vendore, të cilat kanë pësuar ndryshime që prej miratimit të ligjit aktual. |

Pyetjet

|  |
| --- |
| *Listoni pyetje për të cilat po kërkoni reagime. Ato mund të lidhen me propozimet tuaja (p.sh. A jeni dakord me propozimin për ..., A jeni dakord që duhet të ndërmerren veprime të mëtejshme për të parandaluar/rritur ..., A jeni dakord që ne e quajmë shkelje ..., A pajtoheni me përkufizimin tonë të ri për ..., etj.) ose thjesht përdoren për të mbledhur të dhëna shtesë që ju kërkoni (p.sh. Cili do të ishte ndikimi i propozimeve tona në biznesin tuaj, organizatat, A e bën organizata juaj ..., etj.). Ju mund të merrni parasysh kufizimin e gjatësisë së përgjigjeve për pyetjet individuale (p.sh. 250/500 fjalë).*  Gjatë fazës së konsultimit publik për këtë nismë, nga ana jonë është shumë e rëndësishme të kuptojmë nëse komponenti rezervist është dakord me ndryshimet e propozuara nga ana jonë dhe çfarë mund të përmirësojmë më tej.  A jeni dakord me ndryshimet e propozuara mbi moshën maksimale për kryerjen e shërbimit rezervist?  A jeni dakord që në ligj të parashikohet detyrimi i ruajtjes së vendit të punës kur komponenti rezervist thirret në raste emergjencash dhe situatash të ndryshme? |